“Top-polisieman” verskyn vandag in hofBethuel Mondli Zuma Lt.gen. Bethueli Mondli Zuma, die man wat vir ŉ paar uur lank Gauteng se provinsiale polisiekommissaris was, verskyn vandag in die Pietermaritzburg-landdroshof op onder andere ‘n aanklag van beweerde dronkbestuur. Riah Piyega, die nasionale polisie kommissaris, het Zuma op 31 Augustus as Gauteng se kommissaris aangestel, maar hom kort daarna weer ontslaan toe sy van die hangende sake teen hom bewus gemaak is. Natasha Ramkisson, ŉ woordvoerder van die Nasionale Vervolgingsgesag (NVG), het gesê Dinsdag se verhoor sal bepaal wat Zuma se toekoms behels. Zuma is in September 2008 in Pietermaritzburg in hegtenis geneem vir beweerde dronkbestuur en omdat hy versuim het om by ŉ padblokkade stil te hou. Daar word ook beweer dat hy glo verkeersbeamptes verhoed het om bloedmonsters te neem om sy alkholvlakke te toets, en dat hy homself vir twee ure lank in ŉ huis toegesluit het. Phiyega het gesê sy was nie bewus van die kriminele aanklagte teen Zuma nie en is streng gekritiseer omdat sy glo nie behoorlike agtergrondtoetse oor hom gedoen het, voor sy hom in dié prestige-pos aangestel het nie. Zuma is nie verwant aan president Jacob Zuma nie. – SAPA